Title: ประกาศกระทรวงการคลัง เรื่อง การอนุญาตให้บริษัทเงินทุนประกอบธุรกิจให้เช่าซื้อและให้เช่าแบบลีสซิ่ง อันเนื่องมาจากการปรับปรุงโครงสร้างหนี้

ประกาศกระทรวงการคลัง

ประกาศกระทรวงการคลัง
เรื่อง
การอนุญาตให้บริษัทเงินทุนประกอบธุรกิจให้เช่าซื้อ
และให้เช่าแบบลีสซิ่ง
อันเนื่องมาจากการปรับปรุงโครงสร้างหนี้
------------

                        อาศัยอำนาจตามความในมาตรา
๒๐ (๖) แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ ซึ่งแก้ไขเพิ่มเติมโดยพระราช
กำหนดการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. ๒๕๒๒ 
(ฉบับที่ ๒) พ.ศ. ๒๕๒๘
รัฐมนตรีว่าการกระทรวงการคลังกำหนดเงื่อนไข ในการอนุญาตให้
บริษัทเงินทุนประกอบธุรกิจการให้เช่าซื้อและการให้เช่าทรัพย์สินแบบลีสซิ่งอันเนื่องมาจากการ
ปรับปรุงโครงสร้างหนี้ดังต่อไปนี้
                        ข้อ
๑  ประกาศนี้
                        "ผู้เช่า"
หมายความว่า ผู้เช่าซื้อหรือผู้เช่าแบบลีสซิ่ง
                        "เงินรายงวด"
หมายความว่า เงินที่ผู้เช่าซื้อจะต้องชำระแก่บริษัทเงินทุนในแต่ละ
งวด ซึ่งประกอบด้วยส่วนที่เป็นดอกผลเช่าซื้อและราคาเงินสดประจำงวดตามเงื่อนไขในสัญญาเช่า
ซื้อ
                        "ค่าเช่า"
หมายความว่า ค่าเช่าซื้อหรือผู้เช่าแบบลีสซิ่ง
                        "การปรับปรุงโครงสร้างหนี้"
หมายความว่า การปรับปรุงโครงสร้างหนี้ที่เป็นไป
ตามข้อกำหนดของธนาคารแห่งประเทศไทย
                        "เช่าซื้อ"
หมายความว่า เช่าซื้อตามประมวลกฎหมายแพ่งและพาณิชย์
                        "การให้เช่าแบบลีสซิ่ง"
หมายความว่า การให้เช่าทรัพย์สิน เพื่อให้ผู้เช่าได้ใช้
ประโยชน์ในกิจการอุตสาหกรรม เกษตรกรรม พาณิชยกรรม
หรือกิจการบริการอย่างอื่นเป็นทาง
ค้าปกติ โดยผู้เช่ามีหน้าที่ต้องบำรุงรักษาและซ่อมแซมทรัพย์สินที่เช่าทั้งนี้
ผู้เช่าจะบอกเลิกสัญญา
ก่อนครบกำหนดเพียงฝ่ายเดียวไม่ได้
แต่ผู้เช่ามีสิทธิที่จะซื้อหรือเช่าทรัพย์สินนั้นต่อไปในราคา
หรือค่าเช่าที่ได้ตกลงกัน
                        ข้อ
๒  ให้บริษัทเงินทุนให้เช่าซื้อ
หรือให้เช่าแบบลีสซิ่ง ซึ่งทรัพย์สินที่ได้รับโอน
มาเพื่อชำระหนี้จากลูกหนี้หรือผู้ค้ำประกัน
ตามสัญญาการปรับปรุงโครงสร้างหนี้
                        ข้อ
๓  การบอกเลิกสัญญาเช่าซื้อ
หรือให้เช่าแบบลีสซิ่ง เมื่อผู้เช่าผิดนัดไม่ชำระ
เงินรายงวดสองงวดหรือค่าเช่าสองงวดติด ๆ กัน
หรือเมื่อผู้เช่ากระทำผิดสัญญาในข้อที่เป็นส่วน
สำคัญ ถ้าบริษัทเงินทุนจะบอกเลิกสัญญา
บริษัทเงินทุนต้องแจ้งการบอกเลิกสัญญาพร้อมด้วยเหตุ
ผลเป็นหนังสือให้ผู้เช่าทราบล่วงหน้าไม่น้อยกว่าสามสิบวันแต่วันที่ผู้เช่าได้รับหนังสือดังกล่าว
ใน
หนังสือบอกเลิกสัญญานั้นให้ระบุด้วยว่าหากผู้ชำระเงินรายงวดที่ค้างชำระหรือแก้ไขการผิดสัญญา
ในข้อที่เป็นส่วนสำคัญดังกล่าว แล้วแต่กรณี
ภายในสามสิบวันนับแต่วันที่ได้รับหนังสือบอกเลิก
สัญญา
การบอกเลิกสัญญานั้นเป็นอันระงับไปนั้นให้ระบุด้วยว่าหากผู้เช่าชำระเงินรายงวดที่ค้าง
ชำระเงินรายงวดที่ค้างชำระหรือแก้ไขการผิดสัญญาในข้อที่เป็นส่วนสำคัญดังกล่าว
แล้วแต่กรณี 
ภายในสามสิบวันนับแต่วันที่ได้รับหนังสือบอกเลิกสัญญา
การบอกเลิกสัญญานั้นเป็นอันระงับไป
                        ในกรณีที่ผิดนัดไม่ชำระเงินรายงวดสองงวดติดต่อกัน
หรือกระทำผิดสัญญาในข้อ
ที่เป็นส่วนสำคัญ
หากผู้เช่าชำระเงินรายงวดหรือค่าเช่าที่ค้างชำระหรือแก้ไขการผิดสัญญาาในข้อที่
เป็นส่วนสำคัญ
ภายในสามสิบวันนับแต่วันที่ได้รับหนังสือบอกเลิกสัญญาให้การบอกเลิกสัญญา
นั้นเป็นอันระงับไป
                        ข้อ
๔  เมื่อสิ้นวันที่ ๓๑ ธันวาคม ๒๕๔๒
บริษัทเงินทุนจะประกอบธุรกิจให้เช่า
ซื้อหรือการให้เช่าแบบลีสซิ่งตามประกาศฉบับนี้เพิ่มขึ้นอีกไม่ได้
                        ข้อ
๕  ประกาศนี้ให้ใช้บังคับตั้งแต่วันที่ลงนามเป็นต้นไป

                                                                        ประกาศ
ณ วันที่ ๒๓ เมษายน พ.ศ. ๒๕๔๒
                                                                                    ธารินทร์  นิมมานเหมินท์

รัฐมนตรีว่าการกระทรวงการคลัง

[รก.๒๕๔๒/๓๖ง/๔/๖ พฤษภาคม ๒๕๔๒]